NASTAVNO-NAUČNOM VEĆU FILOZOFSKOG FAKULTETA U NIŠU

CENTRU ZA STRANE JEZIKE

IZVEŠTAJ O STUDIJSKOM BORAVKU

U vezi sa odlukom broj 167/1-23-12-01, donetom 8. juna 2022., kojom mi je odobreno odsustvo sa posla zbog studijskog boravka u Kemnicu u Nemačkoj, podnosim izveštaj.

U periodu od 8. do 17. jula 2022. boravila sam u Kemnicu kao učesnik na projektu koji finansira nemačka služba za akademsku razmenu (DAAD). Projekat pod nazivom *Comparing Confidence and Trust Online and Offline (CompConTrustOO)* sprovodi prof dr Jozef Šmid ispred Departmana za anglistiku Tehničkog univerziteta u Kemnicu.

Prva dva dana projekta bila su rezervisana za obilazak i razgledanje obližnjih gradova, Lajpciga i Drezdena.

Treći dan projekta obeležio je obilazak Univerzitetske biblioteke, gde su učesnici potom ostali kako bi sakupljali građu i pripremali svoje prezentacije.

Četvrti dan projekta počeo je u Univerzitetskoj biblioteci, gde je koordinatorka projekta, Marina Ivanova, održala radionicu pod nazivom *Discourse annotation with UAM Corpus Tool and INCEpTION.* Nakon toga su učesnici projekta nastavili sa prikupljanjem građe za svoje prezentacije.

Peti dan projekta takođe je bio rezervisan za izradu prezentacija.

Šestog dana, na Departmanu za anglistiku Tehničkog univerziteta u organizovana je prezentacija dotadašnjih rezultata rada i prvih nacrta prezentacija sa rukovodiocem projekta, prof dr Jozefom Šmidom i ostalim učesnicima projekta, kao i doktorandima sa tamošnjeg departmana za anglistiku. Svaki učesnik dobio je korisne povratne informacije o svom radu.

Sedmi i osmi dan bili su posvećeni konferenciji *Digital English World Wide,* na kojoj smo kolega istraživač-pripravnik Msr Miloš Milisavljević i ja koautorski izložili rad: *Different realities surrounding the 2022 Russo-Ukrainian conflict: The cases of Russia Today and CNN.* Zbog aktuelnosti teme, prezentacije je podstakla živu diskusiju.

Nakon projekta očekuje se publikovanje naučnih članaka prikazanih na konferenciji u okviru zbornika radova *REAL20.*

Niš, 16.8.2022. Msr Ivana Šorgić