УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Наставно-научном већу

ПРЕДЛОГ ЗА ДОПУНУ КОНКУРСА ЗА УПИС СТУДЕНАТА У ПРВУ ГОДИНУ МАСТЕР АКАДЕМСКИХ СТУДИЈА

У ШКОЛСКОЈ 2022/2023. ГОДИНИ

НОВОАКРЕДИТОВАНИМ СТУДИЈСКИМ ПРОГРАМОМ

На седници Колегијума, одржаној 29.08.2022. године, донета је одлука да се Наставно-научном већу Факултета упути предлог за допуну Конкурса за упис у прву годину мастер академских студија у школској 2022/2023. години.

Наиме, 19.07.2022. године Комисија за акредитацију Националног акредитационог тела Републике Србије донела је Решење број 612-00-00039/9/2022-03, о акредитацији студијског програма Мастер академских студија превођења, на који се може уписати 15 студената. На основу овог Решења, Факултет је Министарству просвете, науке и технолошког развоја Републике Србије упутио захтев за проширење дозволе за рад.

У вези с тим, Наставно-научном већу се предлаже да утврди предлог о проширењу листе студијских програма мастер академских студија на које ће уписивати студенте за школску 2022/2023. годину, и то тако да се постојећим програмима за које је већ одобрен број буџетских и самофинансирајућих студената, дода:

МАС превођења, на који ће бити уписано 15 студената у статусу самофинансирајућих.

Потребно је да се утврђени предлог упути Сенату Универзитета у Нишу на даље одлучивање.

У Нишу,

29.08.2022.

Декан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Наталија Јовановић